
 3.4.2019
 BG
 Официален вестник на Европейския съюз
 L 94/1
 РЕГЛАМЕНТ ЗА ИЗПЪЛНЕНИЕ (ЕС) 2019/542 НА КОМИСИЯТА
 от 2 април 2019 година
 за вписване на наименование в регистъра на защитените наименования за произход и защитените географски указания („ស្ករត្នោតកំពង់ស្ពឺ“ (Skor Thnot Kampong Speu) (ЗГУ)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква а) от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 подаденото от Камбоджа заявление за регистрация на наименованието „ស្ករត្នោតកំពង់ស្ពឺ“ (Skor Thnot Kampong Speu) като защитено географско указание (ЗГУ) бе публикувано на 3 октомври 2017 г. в Официален вестник на Европейския съюз (2).
 (2)
 На 22 декември 2017 г. в Комисията постъпиха уведомлението за възражение и свързаното с него мотивирано възражение на предприятието в сектора на захарта Sucre Suisse SA със седалище в Швейцария. На 9 януари 2018 г. Комисията препрати на Камбоджа подадените от Sucre Suisse SA уведомление за възражение и мотивирано възражение.
 (3)
 На 3 януари 2018 г. в Комисията постъпиха също така уведомление за възражение и свързано с него мотивирано възражение от Белгия. На 9 януари 2018 г. Комисията препрати на Камбоджа подадените от Белгия уведомление за възражение и мотивирано възражение. На 8 март 2018 г. Белгия информира Комисията за оттеглянето на възражението си срещу заявлението за регистрация на „ស្ករត្នោតកំពង់ស្ពឺ“ (Skor Thnot Kampong Speu).
 (4)
 Sucre Suisse SA възразява срещу регистрацията на наименованието „ស្ករត្នោតកំពង់ស្ពឺ“ (Skor Thnot Kampong Speu), тъй като описанието на продукта като „палмова захар“ е неспецифично и продуктът не отговаря на определението за захари, съдържащо се в Директива 2001/111/ЕО на Съвета (3) относно някои захари, предназначени за консумация от човека.
 (5)
 След като счете възражението за допустимо, с писмо от 3 април 2018 г. Комисията прикани в съответствие с член 51, параграф 3, първа алинея от Регламент (ЕС) No 1151/2012 Камбоджа и Sucre Suisse SA да проведат подходящи консултации в рамките на период от три месеца, за да постигнат съгласие помежду си в съответствие с вътрешните си процедури.
 (6)
 На 29 юни 2018 г. Камбоджа поиска удължаване на срока за консултациите. В съответствие с член 51, параграф 3, последната алинея от Регламент (ЕС) No 1151/2012 Комисията удължи срока за консултациите с още три месеца, считано от 4 юли 2018 г.
 (7)
 В резултат на консултациите бе постигнато споразумение между заинтересованите страни. На 3 октомври 2018 г. Камбоджа съобщи на Комисията резултатите във връзка с постигнатото съгласие.
 (8)
 Камбоджа и Sucre Suisse SA постигнаха съгласие по това, че не е необходимо да бъде изменен единният документ, публикуван в съответствие с член 50, параграф 2 от Регламент (ЕС) No 1151/2012. Заинтересованите страни считат също така за полезно да се уточни какво представлява „ស្ករត្នោតកំពង់ស្ពឺ“ (Skor Thnot Kampong Speu), като заявяват, че „Skor Thnot Kampong Speu е захар, добивана от палмови дървета. В Директива 2001/111/ЕО относно някои захари, предназначени